Widex

Widex er et dansk selskap som produserer høreapparater. Selskapet ble etablert i 1956 av Christian Tøpholm og Erik Westermann og hadde per 2008 rundt 1850 ansatte på verdensbasis. Hovedkontoret ligger i Værløse i Danmark, hvor også det meste av forskning, produktutvikling og administrasjon foregår. 

Widex har egne fabrikker i Helsinge nord på Sjælland og i Verviers i Belgia.

Selskapet står som sponsor for prisen WIDEX Sportsman and Sportswoman of the Year. Prisen er en årlig utmerkelse som det internasjonale idrettsforbundet for døve, International Committee of Sports for the Deaf, ICSD, tildeler årets beste døve idrettsutøver.

Eksterne lenker 
 Widex hjemmeside
 Widex hørselstest

Danske industriselskaper
Døvhet
Etableringer i 1956